Žitinje (Vitina)

**Žitinje** () je naselje u opštini Vitina na Kosovu i Metohiji. Atar naselja se nalazi na teritoriji katastarske opštine Žitinje površine 875 ha. Žitinje se nalazi u Gornjoj Moravi, nedaleko od Vitine. Po turskom popisu iz 1455. godine u selu je bilo 25 srpskih domova. Selo je imalo crkvu posvećenu Svetoj Bogorodici, koja je razrušena. Na njenim temeljima je 1890. godine podignuta nova crkva Sv. Trojice. Pored seoske reke nalaze se ruševine još jedne crkve, koja je bila posvećena ili Sv. Nikoli, ili Sv. Trojici.

U selu nema više Srba, svi Srbi su etnički očišćeni krajem Juli 1999. godine, od strane Albanaca, nekoliko meštana je ubijeno i sve srpske kuće su najpre opljačkane, a zatim spaljene i porušene. Do 1999. godine, selo je brojalo oko 140 srpskih kuća. U selu su ubijeni: Vasiljković Petar, Đorić Spasoje, Stanković Vlastimir i Aksić Milica.

## Demografija

Naselje ima mešovit etnički sastav.
Broj stanovnika na popisima:

* popis stanovništva 1948. godine: 750
* popis stanovništva 1953. godine: 837
* popis stanovništva 1961. godine: 943
* popis stanovništva 1971. godine: 1.116
* popis stanovništva 1981. godine: 1.238
* popis stanovništva 1991. godine: 1.425

## Poreklo stanovništva po rodovima

Podaci datiraju iz 1929. godine)

**Srpski rodovi**: 
* Gegići (3 kuća, sv. Bogorodica), starosedeoci.
* Đorčići (5 kuća, sv. Jovan), vrlo stari doseljenici iz Bugarske.
* Krstići (13 kuća, sv. Arhanđeo). Starinom iz Sevca u Sirinićkoj Župi, odakle su izbegli od Arbanasa da im ne otmu sestru, jer su braneći sestrinu čast spalili Arbanase u svojoj drvenoj kolibi u kojoj su živeli. Živeli su po malo u Gornjoj Stubli, zatim u Parteš gde živi izvesno vreme iz Parteša se preseljavju u Koretištu i tu ostaju nekoliko godina, iz Koretišta se preseljavaju u Žitinje, i kasnije kupuje imanje od Turaka Novobrđana oko 1810. godine. Krstini potomci su: Arsići, Mihajlovići, (Đorići - podogranak Maksimović), (Živkovići - podogranak Vasiljković), (Stankovići - podogranak Zafirović), Pavići, (Savići - podogranci Aksići, Kostići, Spasići i Trajkovići iz Parteša, nose usvojeničko prezime, jer im je predak Filimon Kostin rođ. 1906. g. usvojen kao dečak od dvanaest godina. Usvojili su ga Sarafin Trajkov Pavičić i njegova žena Simona iz Parteša. Staro prezime Krstić nije se održalo, Krstića ima sada oko 80 domaćinstava, raseljeni su na svih strana u Jagodini, Beogradu, Ćupriji, Požarevcu, Smederevu, Medveđi, Leskovcu, Velikoj Plani, Kragujevcu, Skoplju, Smederevskoj Palanci, Partešu, u dijaspori: Cirihu, Friburgu, Sent Galenu, Nešatelu, Bernu, Sionu, Klagenfurtu, Luksemburgu i dr.
* Stanojević ili Kondžolos (1 kuća, sv. Vrtolomej); preseljen iz Žegre oko 1840. godine.
* Perić ili Kolokotra (1 kuća, sv. Đorđe); preseljen iz Požaranja oko 1860. godine.
* Adži-Perci ili Jovići (2 kuća, sv. Đorđe); preseljeni iz Trpeze oko 1880. godine. Pre toga su živeli u Ribniku. Potiču od roda Adži-Perci u Pasjanu. Starinom su iz Nosalja.
* Maksimović (1 kuća, sv. Đorđe); preseljen iz Gornjeg Livoča oko 1890. godine, a daljom starinom je iz Vladova.
* Dogandžić (1 kuća.), doseljen od istoimenog roda, Grbići (2 kuća.), doseljeni od istoimenog roda, Batinski (1 kuća.), Krstić (1 kuća.), Milošević (1 kuća.), svi slave sv Nikolu, i svi su doseljeni iz Štrpca u Sirinićkoj Župi 1913. godine na kupljena imanja. Daleka starina im je u tetovskoj strani.
* Kecići (2 kuća, sv. Petka), doseljeni iz Štrpca 1913. godine, od istoimenog roda. Dalja starina im je u okolini Peći u Metohiji.
* Vlasačević (1 kuća, sv. Nikola), doseljen iz Štrpca 1913. godine, od istoimenog roda. Dalja starina im je u Crnoj Gori.
* Trnić (1 kuća, sv. Nikola); preseljen 1921. god. iz roda Trnića u Vrbovcu kod Krstića kao prizetko. Starinom su iz Šašara.

**Srpska prezimena koja su se javljala u selu**:

* Aksić, Antić, Arsić, Vasiljković, Dimić, Đorić, Živković, Zafirović, Zdravković, Ilić, Jakovljević, Kecić, Kostić, Maksimović, Marjanović, Misirliovski, Mihajlović, Pavić, Perić, Petković, Savić, Spasić, Stajić, Stanišić, Stanković, Stanojević, Trnić, Urošević i druga.

**Rod pravoslavnih Roma**:
* Nedeljković (1 kuća, ranije sv. Vasilije, sada sv. Nikola); preseljeni iz Klokota 1924. godine.

**Poislamljeni i poarbanašeni Srbi**:

* Od roda Gegića dve su kuće prešle u islam oko 1860. godine i ušle u Fis Tsač.
* Od roda Krstića tri su kuće prešle u islam oko 1860. godine. Poislamljene i poarbanašene Krstiće zovu još i Ramini po novom imenu Rama koje je prilikom prelaska u islam uzeo Jova Krstić, i ovi su ušli u Fis Tsač.

**Albanski rodovi**:
* Doseljeni u prvoj polovini XVIII veka iz tetovske strane, a daljom starinom su iz Malesije u Albaniji. Svi su od fisa Tsač.

## Reference

## Povezano
* Vitina